रियासी थमां प्हाड़े आली भेठा सामने जयोतिपरम ल’ब्बदे ऐ। रियासी ज्योतिपुरम औने आली ज्योतिपुरम पुज्जने पर हिस्सें च बंड़ोई जन्दी ऐ। इक सड़क घरोन्दी बक्खी ध्यानगढ़ गी जन्दी ऐ, जित्थें सलाल प्राजक्ट दा कम्म लग्गे दा ऐ ते दूई अरनास गी। ए सड़क प्हाड़ी ऐ ते सौंगड़ी बी। बस्सा बठे जे कदें थल्ल नजर परेई जा, तां सरकंड़े –जन उ’ब्बरी पौन्दे न, ऐ महावरा चेतै आई जन्दा ऐ—‘हून भुल्ली स भुल्ली मुड़ी नेईं दिन्दी सिर चु’ल्ली।’ धन्न ऐ इन्हें लोकें दा जिगरा जेके रोज इस रस्ते औन्दे-जन्दे न।